open-index/open-wikipedia-markdown huggingface dataset:
தொல்பாணியியம்

**தொல்பாணியியம்** (Primitivism) என்பது, மேல் நாட்டினர் அல்லாத வரலாற்றுக்கு முந்தியகால மக்களின் வடிவங்களைத் தமது ஓவியப் படைப்புக்களில் பயன்படுத்திய ஒரு மேல் நாட்டுக் கலை இயக்கம் ஆகும். பால் கோகின் (Paul Gauguin) தனது ஓவியங்களில் தாகித்தி மக்களின் ஓவியங்களிலும், மட்பாண்டங்களிலும் காணப்பட்ட அலங்கார வடிவங்களைத் தனது ஓவியங்களில் பயன்படுத்தியமை இதற்கு எடுத்துக்காட்டு. தொல்பாணி ஓவியக்கலையில் இருந்து கடன் வாங்கியது நவீன ஓவியத்தின் வளர்ச்சிக்கு முக்கியமானது. வேறு கலை இயக்கங்களைச் சேர்ந்த என்றி ரூசோ (Henri Rousseau), மிக்கைல் லரியோனோவ் (Mikhail Larionov), பால் கிளீ (Paul Klee) போன்ற தொழில்முறை ஓவியர்களது ஓவியங்களுக்கும் "தொல்பாணியியம்" என்னும் சொல்லைப் பயன்படுத்துவது உண்டு.

## குறிப்புகள்

## இவற்றையும் பார்க்கவும்
* ஓவியத்தின் வரலாறு
* புதிய தொல்பாணியியம்

## வெளியிணைப்புகள்
*John Zerzan, *Telos* 124, *Why Primitivism?*. New York: Telos Press Ltd., Summer 2002. (Telos Press).
*தொல்பாணியியம் தொடர்பான கட்டுரைகள் 
*"தொல்பாணியியம் பொருளும் வழிமுறைகளும்"

பகுப்பு:ஓவியப்பாணிகள்
பகுப்பு:மானிடவியல்
பகுப்பு:கலை இயக்கங்கள்
முதுமுனைவர் பட்டம்

**முதுமுனைவர் பட்டம்** (Post Doctoral Research)  என்பது எந்த பொருளில் முனைவர் பட்டம் பெற்றாரோ அதே பொருள் குறித்து மேலும் கூராய்வு செய்து நிபுணத்துவம் பெறுவதாகும். முதுமுனைவர் பட்டத்திற்கான ஆய்வுக்காலம் அதிக பட்சம் ஐந்து ஆண்டுகளாகும்.
 
1999-ஆம் ஆண்டு கணக்கீடுப்படி அறிவியல் (Science) எனும் ஆங்கில இதழில் வெளிவந்த கட்டுரைகளில் 43 விழுக்காடு கட்டுரைகள் முதுமுனைவர் ஆய்வு மாணவர்கள்  எழுதியவை ஆகும்.   

ஐக்கிய அமெரிக்கா (USA) போன்ற நாடுகளில் முதுமுனைவர் ஆய்வு மாணவர்களுக்கு ஆண்டுக்கு 42,000 டாலர்கள் ஊதியம் அல்லது உதவித்தொகை வழங்கப்படுகிறது. ..

ஐக்கிய அரசில் (United Kingdom)  இயற்கை அறிவியலில் முனைவர் பட்டம் பெற்ற மாணவர்களில் 25 விழுக்காட்டினர் அதே துறையில் தொடர்ந்து முதுமுனைவர் பட்டத்திற்கான ஆய்வு மேற்கொள்கின்றனர். .

## மேற்கோள்கள்


## வெளி இணைப்புகள்
* முதுமுனைவருக்கான விளக்கம் http://www.phds.org/postdoc/postdoc-definitions
* ஐக்கிய அமெரிக்க நாட்டில் (USA) முதுமுனைவர் பட்டத்திற்கு ஆய்வு செய்ய http://www.conruhr.org/file_depot/0-10000000/10000-20000/16426/folder/33804/How+to+do+a+post-doc+in+the+USA.pdf

பகுப்பு:கல்வி
கிரேசு ஹாப்பர்

**கிரேஸ் முர்ரே ஹாப்பர்** (*Grace Murray Hopper*, திசம்பர் 9, 1906சனவரி 1, 1992) அமெரிக்க கணினியியலாளரும்  ஐக்கிய அமெரிக்கக் கடற்படையில்  ரியர் அட்மிரலாகப் பணியாற்றியவருமாவார்.  கணினியிலில் ஓர் முன்னோடியாக ஆர்வர்டு மார்க் I கணினியில் பணியாற்றிய முதல் நிரலாளர்களில் ஒருவரும், கணினிகளுக்கு முதன்முதலாக நிரல்மொழிமாற்றி எழுதியவரும் ஆவார்.  கணிப்பொறியை  அடிப்படையாகக் கொள்ளாத நிரலாக்கமொழி குறித்த கருத்தாக்கத்தை உருவாக்கியவர் இவரே. இவரது கருத்தாக்கத்தின் வழியிலேயே உயர்நிலை கணினி நிரலாக்க மொழிகளில் முதலாவதான கோபால் (நிரலாக்க மொழி) உருவாக்கப்பட்டது.

கணினியிலிருந்து ஓர்  அந்துப்பூச்சி எடுக்கப்படுவதைக் கண்ட கிரேஸ் அதனையொட்டி கணினி நிரல்களில் வழு நீக்கப்படுவதற்கு இன்று பரவலாக பயன்படுத்தப்படும் *பூச்சி நீக்கம்* எனப் பொருள்படும் **டிபக்கிங்** என்ற சொல்லை உருவாக்கினார்.  அவரது சாதனைகளையும் கடற்படை பதவியையும் கருதி சிலநேரங்களில் "வியத்தகு கிரேசு" (*Amazing Grace*) எனக் குறிப்பிடப்படுகிறார். அமெரிக்கக் கடற்படையின் போர்க்கப்பல் ஒன்று (USS *Hopper* (DDG-70)) இவரது பெயரைத் தாங்கி உள்ளது; இதேபோல தேசிய ஆற்றல் ஆய்வு அறிவியல் கணினி மையத்தின்  மீத்திறன் கணினி கிரே XE6க்கு இவரது பெயரிடப்பட்டுள்ளது.

## மேற்சான்றுகள்

பகுப்பு:பெண் கணினியியலாளர்கள்
பகுப்பு:அமெரிக்க கணினி அறிவியலாளர்கள்
பகுப்பு:கணினி அறிவியல் முன்னோடிகள்
பகுப்பு:1906 பிறப்புகள்
பகுப்பு:1992 இறப்புகள்
பகுப்பு:பெண் கண்டுபிடிப்பாளர்கள்
பகுப்பு:பெண் கணிதவியலாளர்கள்
பகுப்பு:யேல் பல்கலைக்கழக முன்னாள் மாணவர்கள்
கருவூலம்

**கருவூலம்** (ஆங்கிலம்: Treasury) என்னும் சொல் அரசு-நிதியைப் பாதுகாத்து வழங்கும் இடம் ஆகும். இக்காலத்தில் இது அரசு நாணயங்களைப் பேணும் இடமாகத் திகழ்கிறது. இவை தலைமைக் கருவூலம், கிளைக்கருவூலம் என்னும் அமைப்புகளில் இயங்கிவருகின்றன.

## பண்டைக்காலக் கருவூலங்கள்
பண்டைக்காலங்களில் அரசர்கள் தங்கள் செல்வங்களை நிதியறைகளில் சேமித்து வைத்தனர். அன்னியர்கள் படையெடுத்து வரும் போது இந்த நிதியறைகளில் சேமித்து வைக்கப்பட்டுள்ள செல்வங்களைக் கொள்ளையடித்துச் செல்வர். ஆகவே இந்த நிதியறைகள் மிகுந்த பாதுகாப்புடன் வலிமையானதாக அமைக்கப்பட்டு இருக்கும்.

## சங்ககாலக் கருவூலங்கள்
தமிழ்நாட்டில் சங்ககாலத்தில் இருந்த கருவூலங்கள் பற்றிய செய்திகளைச் சங்கநூல்கள் குறிப்பிடுகின்றன. 
* மாந்தை - சேர அரசர்களின் கருவூலம் **[[மாந்தை (சேரர் துறைமுகம்)|மரந்தை அல்லது மாந்தை]]** என்னும் துறைமுக நகரத்தில் இருந்தது. இமயவரம்பன் நெடுஞ்சேரலாதன் கடம்பர்களை வென்று கொண்டுவந்த செல்வத்தையும், இமயம் வரை வென்றதால் அடிபணிந்த மன்னர்கள் கொண்டுவந்து தந்த திறைச் செல்வத்தையும் இங்குப் பாதுகாத்தான்.
* குடந்தை - சோழர்களில் 'கொற்றச் சோழர்' எனப் போற்றப்பட்டவர்கள் **[[கும்பகோணம்|குடந்தை]]** நகரில் அரசுச் செல்வத்தைப் பாதுகாத்தனர்.
* காவிரிப்பூம்பட்டினம் - புகார்த் துறைமுகத்தில் அரசு விருந்தினர்களைப் பேணுவதற்காகச் அரசுச்செல்வம் வைக்கப்பட்டிருந்தது.
* மருங்கூர்ப் பட்டினம் என்னும் துறைமுகப் பட்டினத்தில் பாண்டியர் தம் கருவூலத்தை வைத்திருந்தனர்.
* மாவிலங்கை என்னும் தன் தலைநகரில் நல்லியக்கோடன் என்னும் வள்ளல்-அரசன் தன் கருவூலத்தை வைத்திருந்தான்.
* பாடலி என்னும் நகரில் நந்த அரசர்கள் கங்கை ஆற்று நீருக்கடியில் தம் கருவூலத்தை வைத்திருந்தனர்.
* செங்கண்மா – அரசன் செங்கண்மாத்து வேள் நன்னன் சேய் நன்னன் தன் கருவூலத்தை அவனது தலைநகரில் வைத்திருந்தான்.

## வரலாற்றில் கருவூல அமைப்பு
கொளடில்யம் எனும் நூல் கருவூலம் (நிதியறை) அமைக்க வேண்டிய அமைப்பைக் குறிப்பிடுகிறது. அதன்படி,
# நிதியறைகள் சதுர வடிவில் அமைந்திருக்க வேண்டும். 
#அதன் நாற்புறமும் நீர்க்கசிவில்லாதபடி பள்ளம் தோண்டி இருக்க வேண்டும்.  
#அதன் நாற்புறமும் அடிப்பரப்பும் பெரிய கற்களையும்,பருத்து வயிரம் ஏறிய மரங்களாகிய பஞ்சரத்தையும்  
#நிலமட்டத்தோடு ஒத்த மூன்று தளங்களையும் பலவகை உள்ளறைகளையும் கொண்டிருக்க வேண்டும்.மூன்று தளங்களில் நீரும், கல்லும் விரவி இறுக்கப்பட்டு மேல், நடு, கீழ் தளங்களாக இருக்க வேண்டும். 
#பொறிகளால் அமைக்கப்பட்ட ஏணிகளையும், தெய்வப்படிவம் அமைந்த கதவினையும் உடையதாக நிலவறை அமைதல் வேண்டும்.

## அடிக்குறிப்பு

பகுப்பு:பொருளாதார முறைமைகள்
விறகு

thumbnail|விறகுக் கட்டுகள்
**விறகு** (firewood) என்பது எரிக்கப் பயன்படும் மரத்துண்டுகளின் பெயராகும். இவை செங்கல் சூலைகளிலும் தொழிற்சாலைகளிலும் வீடுகளில் சமையலறைகளில் அடுப்புகளிலும் பயன்படுகின்றன. அடுப்புகளில் பயன்படுத்த அதிக சாம்பல் வராத, நன்றாக எரியக்கூடிய விறகுகளையே பயன்படுத்துவர். பாலை, முதிரை, வேம்பு, வீரை போன்ற மரங்களிலிருந்து செய்யப்படும் விறகுகள் குறிப்பிடத்தக்கவையாகும். சிலர் காடுகள், மலைகளின் பக்கம் சென்று அங்கு மரச் சுள்ளிகளையும் சிறு தடிகளையும் பொறுக்கி வந்து விறகாகப் பயன்படுத்துவர்.

## குறிப்புகள்

## மேற்கோள்கள்

பகுப்பு:எரிபொருட்கள்
இராமய்யாவின் குடிசை

**இராமைய்யாவின் குடிசை** என்பது 1968 ஆம் ஆண்டு நடந்த கீழ்வெண்மணிப் படுகொலைகள் பற்றிய ஒரு தமிழ் ஆவணப் படம் ஆகும். இதனைத் தயாரித்து,  இயக்கியவர் பாரதி கிருஷ்ணகுமார் ஆவார்.  இந்தத் திரைப்படம் அப்படுகொலைகளுக்கான சமூக, பொருளாதார, வரலாற்றுப் பின்னணி, நிகழ்வுகள், நிகழ்வைத் தொடர்ந்த வழக்குகள், பின் விளைவுகள் ஆகியவற்றை விவரிக்கிறது. இந்த ஆவணப்படம் 2005 ஆம் ஆண்டு வெளிவந்தது. 
 
## மேற்கோள்கள்

## வெளியிணைப்புகள்
* இராமய்யாவின் குடிசை
* ராமைய்யாவின் குடிசை-வெளியீட்டு விழா 

பகுப்பு:2005 தமிழ் ஆவணப்படங்கள்
பகுப்பு:அரசியல், சமூக தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:பாரதி கிருஷ்ணகுமார் ஆவணப்படங்கள்
வல்வை நூலகப் படுகொலைகள்

**1985 வல்வெட்டித்துறைப் படுகொலைகள்** அல்லது **வல்வை நூலகப் படுகொலைகள்** (*1985 Valvettiturai massacre*) என்பது 1985 மே 12 ஆம் நாள் யாழ்ப்பாண மாவட்டம், வல்வெட்டித்துறை நூலகத்தில் சுமார் 70 தமிழ்ப் பொதுமக்கள் இலங்கைப் படையினரால் படுகொலை செய்யப்பட்ட நிகழ்வாகும். இலங்கை இராணுவத்தினரால் சுற்றி வளைக்கப்பட்ட பொதுமக்கள் நகர நூலகத்துக்குள் செல்லுமாறு பணிக்கப்பட்டனர். அதன் பின்னர் நூலகம் இராணுவத்தினரால் குண்டு வைத்துத் தகர்க்கப்பட்டது. இந்நிகழ்வில் நூலகத்தினுள் இருந்த அனைத்துப் பொதுமக்களும் கொல்லப்பட்டனர்.

## இவற்றையும் பார்க்க
* 1989 வல்வெட்டித்துறைப் படுகொலைகள்
* இலங்கை அரசுப் படைகளின் தாக்குதல்களின் பட்டியல்

## மேற்கோள்கள்

பகுப்பு:இலங்கையில் தமிழர்கள் படுகொலைகள்
பகுப்பு:வல்வெட்டித்துறை
பகுப்பு:முதலாம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:1985 இல் இலங்கை
பகுப்பு:இலங்கையில் பொதுமக்கள் படுகொலைகள்
முடிவின் ஆரம்பம்

**முடிவின் ஆரம்பம்** என்பது கூடங்குளம் அணு ஆலைக்கு எதிரான போராட்டம் பற்றிய ஒர் ஆவண நிகழ்படம் ஆகும்.  இது தமிழ்நாட்டு ஆற்றல் பற்றாக்குறைக்கான காரணங்கள், அணு ஆலை அதைத் தீர்க்குமா, அணு ஆலை ஆற்றல் உற்பத்திக்கு உகந்த ஒரு முறையா என்று ஆய்கிறது.  இந்த ஆவணப் படத்தை சிவா இயக்கி உள்ளார்.  

## வெளி இணைப்புகள்
* முடிவின் ஆரம்பம்

பகுப்பு:2013 தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
பகுப்பு:எதிர்ப்புப் போராட்ட ஆவண தமிழ் நிகழ்படங்கள்
பந்திப்பூர் தேசியப் பூங்கா

**பந்திப்பூர் தேசியப் பூங்கா** (ஆங்கிலம்: Bandipur National Park) 1974 ஆம் ஆண்டில் உருவாக்கப்பட்டது. இந்த தேசியப் பூங்காவில் புலிகள் பாதுகாப்புத் திட்டம் அமுல்படுத்தப்பட்டுள்ளது. இந்த தேசியப் பூங்காவானது இந்தியாவின் கர்நாடகம் மாநிலத்தில் அமைந்துள்ளது. ஒரு காலத்தில் இப்பகுதி மைசூர் அரசரின் தனிப்பட்ட வேட்டைக் களமாக இருந்தது. 1941 ஆம் ஆண்டிலேயே இப்பகுதி வேணுகோபால் வனவிலங்குப் பூங்கா என்ற பெயரால் அறியப்பட்டது. தமிழ்நாட்டின் முதுமலையும் கேரளாவின் வயநாடும் இதற்கு எல்லைகளாக உள்ளன.  

இந்தத் தேசியப் பூங்காவானது பல்வேறு வகையான வன விலங்குகள் வாழும் இடமாக உள்ளது. இங்கு சுற்றுலா வருபவர்களின் வாகனங்களில் அடிபட்டு விலங்குகள் மரணமடைகின்றன. எனவே இங்கு வாகனங்கள் செல்வதற்குக் கட்டுப்பாடு உள்ளது. 

இந்தப் பூங்கா 874 சதுர கிலோமீட்டர்கள் பரப்பளவில் அமைந்துள்ளது. மைசூரிலிருந்து 80 கிலோமீட்டர்கள் தொலைவிலுள்ளது. தக்காண பீடபூமியும் மேற்குத் தொடர்ச்சி மலை இணையும் இடத்தில் கடல் மட்டத்திலிருந்து 680 மீட்டர்கள் உயரத்தில் அமைந்துள்ளது. இதன் காரணமாய் இப்பூங்காவானது பல்லுயிரிகளின் முக்கிய வாழ்விடமாய் உள்ளது.

## காட்டுத்தீ
2019 ஆம் ஆண்டு பிப்ரவரி மாதம் ஏற்பட்ட காட்டுத்தீயின் காரணமாக 15,450 ஹெக்டேர் காட்டுப் பகுதிகள் பாதிப்புக்குள்ளாகின.

## புகைப்படங்கள்

Image:2012-bandipur-moyar.jpg
Image:2012-bandipur-tusker.jpg
Image:Gopala Swamy Temple in Bandipur National Park.jpg
Image:2012-bandipur-gopalaswamy.jpg
File:Gaur bandipur.jpg
File:2012-bandipur-dhole-chital.jpg
File:Elephas maximus (Bandipur).jpg
File:Bandipur 2.jpg
File:2012-bandipur-chital.jpg
File:2012-bandipur-dhole-sambar.jpg
File:Peacock At Bandipur National park.jpg
File:Red pierrot.jpg|A 


## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:இந்தியாவிலுள்ள புலிகள் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:மைசூர் மாவட்டம்
சண்டோலி தேசியப் பூங்கா

**சண்டோலி தேசியப் பூங்கா** (ஆங்கிலம்: Chandoli National Park (இந்தி: चांदोली राष्ट्रीय उद्यान) இந்தியாவின் மகாராஸ்டிரம் மாநிலத்தில் அமைந்துள்ளது. இந்தத் தேசியப் பூங்காவானது 2004 ஆம் ஆண்டு மே மாதம் உருவாக்கப்பட்டது. இது 317.67 சதுர கிலோமீட்டர்கள் பரப்பளவில் அமைந்துள்ளது. இங்கு 2007 ஆம் ஆண்டு மே மாதம் 21 ஆம் தியதி முதல் புலிகள் பாதுகாப்புத் திட்டம் அமுலில் உள்ளது. தற்போது இங்கே 9 புலிகளும் 66 சிறுத்தைகளும் உள்ளன.இந்தப் பூங்காவானது *சண்டோலி அணை*க்கட்டின் அருகில் உள்ளது. இதன் அமைவிடம் 73°40' & 73°53' E மற்றும் 17°03' & 17°20'N ஆகும். 
இங்கு 23 வகையான பாலூட்டி இனங்கள், 122 வகையான பறவை இனங்கள், 20 வகையான ஊர்வன இனங்கள் உள்ளன. வங்காளப் புலி, இந்தியச் சிறுத்தை, அணில்கள், கரடிகள்,காட்டெருது போன்றவை அதிகம் காணப்படுகின்றன.
## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:மகாராட்டிரம்
பகுப்பு:இந்தியாவிலுள்ள புலிகள் காப்பகங்கள்
தார்ரா தேசியப் பூங்கா

**தார்ரா தேசியப் பூங்கா**(ஆங்கிலம்: Darrah National Park, இந்தி:दर्राह राष्ट्रीय उद्यान) வட இந்தியாவின் ராஜஸ்தான் மாநிலத்தில் அமைந்துள்ளது. இந்த தேசியப் பூங்காவானது 2004 ஆம் ஆண்டு உருவாக்கப்பட்டது. ஏற்கனவே இருந்த *ஜஸ்வந்த் சாகர் வனவிலங்குகள் காப்பகம்*, *சம்பல் வனவிலங்குகள் காப்பகம்* மற்றும் *தார்ரா வனவிலங்குகள் காப்பகம்* ஆகிய  வனவிலங்குகள் காப்பகத்தை இணைத்து இந்தத் தேசியப் பூங்கா உருவாக்கப்பட்டது. இப்பகுதியானது பண்டையக் காலத்தில் *கோட்டா* பகுதியை ஆண்ட மன்னர்களின் வேட்டைக் களமாக இருந்து வந்துள்ளது. பாரதிய ஜனதாக் கட்சியின் ஆட்சிக் காலத்தில் *ராஜீவ் காந்தி தேசியப் பூங்கா* என்ற பெயர் *தார்ரா தேசியப் பூங்கா* என மாற்றம் செய்யப்பட்டது.

## வெளி இணைப்புகள்
* தார்ரா வனவிலங்குகள் காப்பகம் 
* தார்ரா தேசியப் பூங்கா 
## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:இராஜஸ்தான்
கோவிந்த் பாசு விகார் காட்டுயிர் காப்பகம்

**கோவிந்த் பாசு விகார் வனவிலங்கள் காப்பகம்** (ஆங்கிலம்: Govind Pashu Vihar Wildlife Sanctuary) இந்தியாவின் உத்தராகண்டம் மாநிலத்தில் உத்தராகாசி எனும் இடத்தில் அமைந்துள்ளது. இந்தப் பூங்காவானது 1955 ஆம் ஆண்டு மார்ச் மாதம் 1 ஆம் தியதி உருவாக்கப்பட்டது. இதன் பரப்பளவு மொத்தம் 957 சதுர கிலோமீட்டர்கள் ஆகும். இந்திய அரசு பனிச்சிறுத்தை பாதுகாப்புத் திட்டத்தை இந்தப் பூங்காவில் அமுல்படுத்தியுள்ளது. இங்கு சிறுத்தை (மிருகம்), பொன்னாங் கழுகு, எலும்புண்ணிக் கழுகு, சிறுத்தை, கரடி மற்றும் கரும்பருந்து போன்றவை மிகுதியாகக் காணப்படுகின்றன.

பகுப்பு:இந்திய காட்டுயிர் காப்பகங்கள்
பகுப்பு:உத்தராகண்டம்
பகுப்பு:உத்தராகண்டத்திலுள்ள தேசியப் பூங்காக்கள்
பகுப்பு:உத்தராகண்டத்திலுள்ள சுற்றுலாத் தளங்கள்
பகுப்பு:உத்தரகாசி மாவட்டம்
இரவு விடுதி

**இரவு கூடலகம்** (Nightclub) என்பது இரவு நேர ஆடல் பாடல் போன்ற கேளிக்கை நிகழ்வுகளை விரும்புவோர் கூடும் ஒரு கூடமாகும். இவ்விடத்தை **டிசுகோத்தே** அல்லது **டிசுகோ** என்றும் அழைப்பர். சுருக்கமாக "கூடலகம்" (Club) என்றும் அழைப்பதுண்டு. இது “இரவு கேளிக்கை விடுதி”, ”இரவு நடன விடுதி” ஆகிய பெயர்களாலும் அழைக்கப்படுவதுண்டு.

இரவு விடுதி மது அருந்த, ஆட்டம் ஆட, இசை கேட்க போன்ற கேளிக்கைகளுக்காக இரவு நேரங்களில் பெரும்பான்மையாக இளையர்கள் செல்லும் ஒரு வணிகம் ஆகும்.  இது இரவு கேளிக்கை விடுதி, கூத்தரங்கம், னைற் கிளப் என்றும் குறிக்கப்படுவதுண்டு. இங்கு சிறப்பாக ஆட்டமும், தாளமும், டிசே சாவடியும் இருக்கும். இத்தகைய விடுதிகள் நியு யார்க், இலண்டன், மும்பாய், சென்னை, ரொறன்ரோ போன்ற பெரும் நகரங்களில் கூடிய அளவு இருக்கின்றன.

## மேற்கோள்கள்

## வெளி இணைப்புகள்

பகுப்பு:நடனம்
பகுப்பு:மகிழ்கலை
பகுப்பு:இரவு
ஆயக்குடி

**ஆயக்குடி** (ஆங்கிலம்:**Ayakkudi**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு தேர்வு நிலை பேரூராட்சி ஆகும். இப்பகுதியை ஆய் மன்னர்கள் ஆண்டதால் ஆயக்குடி என்ற பெயர் வந்தது. இப்பகுதியை வேளிர் குல ஆயர் மன்னர்கள் ஆண்டனர். ஆயக்குடியில் 3,000 ஆண்டுகள் பழைமையான கல்திட்டைகள் கண்டுபிடிக்கப்பட்டுள்ளன.

## அமைவிடம்
திண்டுக்கல் - பழநி சாலையில் அமைந்த ஆயக்குடி பேரூராட்சி, பழநியிலிருந்து 5 கி.மீ. தொலைவிலும், திண்டுக்கல்லிருந்து 53 கி.மீ. தொலைவிலும் உள்ளது.

## பேரூராட்சியின் அமைப்பு
56.56 சகி.மீ. பரப்பும், 18 பேரூராட்சி மன்ற உறுப்பினர்களையும், 64 தெருக்களையும் கொண்ட  இப்பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 7,314 வீடுகளும், 27,156 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 75.8% மற்றும் பாலின விகிதம் 1,000 ஆண்களுக்கு, 1,007 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 13,054 மற்றும் 294 ஆகவுள்ளனர்.

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 402&nbsp;மீட்டர் (1322&nbsp;அடி) உயரத்தில் இருக்கின்றது.

## முக்கியப் பயிர்
இப்பகுதியில் எலுமிச்சை, இலவம்(பஞ்சு), கொய்யா, மா, தென்னை ஆகியன முக்கிய பயிர்களாகும். பருத்தி சாகுபடியும் உண்டு. சுவை மிகுந்த ஆயக்குடி கொய்யா தமிழ்நாட்டின் பல பகுதிகள் மற்றும் கேரளாவிற்கு அனுப்பப்பட்டு வருகிறது.

## ஆயக்குடி இலவச பயிற்சி மையம்
இவ்வூரில் செயல்படும் ஆயக்குடி இலவச பயிற்சி மையம் தமிழக தேர்வாணையம் நடத்தும் தேர்வுகளுக்கு சிறப்பான பயிற்சி அளிக்கிறது.மேலும் இங்கு பயின்ற மாணவர்கள்  அனைவரும் தமிழ்நாட்டில் உள்ள பல்வேறு அரசு அலுவலகத்திலும் வேலை பர்ர்த்து வருகிறார்கள்,

## மேற்கோள்கள்


பகுப்பு:திண்டுக்கல் மாவட்டத்தில் உள்ள பேரூராட்சிகள்
திடீர் கண்ணையா

**திடீர் கண்ணையா** (இறப்பு: 17 நவம்பர் 2013) தமிழ்த் திரைப்பட, நாடக நகைச்சுவை, குணச்சித்திர நடிகர் ஆவார்.

கண்ணையா சென்னையைப் பிறப்பிடமாகக் கொண்டவர். சிறுவயதிலேயே நாடகங்களில் நடிக்க ஆரம்பித்தார். நாடகங்களில் திடீர் என்று தோன்றி வசனம் பேசும்படியாக இவர் அதிகமாக நடித்தால் 'திடீர்' கண்ணையா என்று பெயர் பெற்றார். இயக்குநர் கே. பாலசந்தரின் அவள் ஒரு தொடர்கதை திரைப்படத்தின் மூலம் தமிழ்த் திரைப்படங்களில் அறிமுகமானார். இவர் ஐநூற்றிற்கும் அதிகமான படங்களில் நடித்துள்ளார்.

## குடும்பம்
கண்ணையாவுக்கு ராஜேஷ்வரி என்ற மனைவியும், ரமேஷ் என்ற மகனும், சித்ரா என்ற மகளும் உள்ளனர்.

## தொழில்
சென்னையைப் பூர்வீகமாகக் கொண்ட கண்ணையா சிறு வயதில் இருந்தே பல்வேறு நாடகக் குழுக்களில் பணியாற்றியுள்ளார். "அவள் ஒரு தொடர்கதை' படத்தின் மூலம் முதன் முதலாக திரைத்துறைக்கு அறிமுகமானார். சென்னை பெரம்பூர் ரெயில் பெட்டி தொழிற்சாலையில் வேலை செய்து கொண்டே படங்களில் நடித்து வந்தார்.

## நாடகம்
நாடகத் துறையில் இருந்தபோது அதில் வரும் திருப்புமுனைக் காட்சிகளில் கண்ணையா தோன்றுவதாகக் காட்சிகள் அமைக்கப்படுவது வழக்கமாக இருந்தது. இதனால் அவர் "திடீர்' கண்ணையா என்றழைக்கப்பட்டார்.

## திரைப்படங்கள்
கே. பாலசந்தர் இயக்கிய, அவள் ஒரு தொடர்கதை அவர் நடித்த முதல் படமாகும்.  அபூர்வ ராகங்கள், ஏட்டிக்குப் போட்டி, என்ன பெத்த ராசா, வெள்ளை ரோஜா, ப்ரியா, அபூர்வ சகோதரர்கள், போக்கிரி உள்ளிட்ட பல படங்களில் அவர் நடித்துள்ளார். இதுவரை 500-க்கும் மேற்பட்ட படங்களில் குணச்சித்திர மற்றும் நகைச்சுவை வேடங்களில் நடித்துள்ளார்.

## மறைவு
இவர் மாரடைப்பு காரணமாக, நவம்பர் 17, 2013 அன்று தனது 77வது அகவையில் சென்னையில் காலமானார்.

## மேற்கோள்கள்

பகுப்பு:1937 பிறப்புகள்
பகுப்பு:2013 இறப்புகள்
பகுப்பு:தமிழ் நகைச்சுவை நடிகர்கள்
உத்தரகாசி

**உத்தரகாசி** (ஆங்கிலம்: Uttarkashi, இந்தி: उत्तरकाशी) இந்தியாவின் உத்தராகண்டம் மாநிலத்தில் அமைந்துள்ளது. உத்தரம் என்றால் வடக்கு என்று பொருள். இந்நகர் உத்தரகாசி மாவட்டத்தின் தலைநகர் ஆகும். இந்நகரம் *பகீரதி* ஆற்றங்கரையில் அமைந்துள்ளது. இங்கு பல இந்து சமயக் கோயில்களும் , ஆசிரமங்களும் அமைந்துள்ளன. இங்கு *ஜவகர்லால் நேரு இன்ஸ்டியூட் ஆஃப் மவுண்டனியரிங்* அமைந்துள்ளது. இந்நகரம் கடல் மட்டத்தில்இருந்து 1,161.25 மீட்டர்கள் உயரத்தில் அமைந்துள்ளது. இதன் அமைவிடம்  ஆகும்.  2001 ஆம் ஆண்டின் மக்கட் தொகைக் கணக்கெடுப்பின் படி இந்நகரின் மக்கட் தொகை 16,220 ஆகும்.

## மேற்கோள்கள்

பகுப்பு:உத்தராகண்டிலுள்ள மாநகரங்கள்
பகுப்பு:உத்தரகாசி மாவட்டம்
பகுப்பு:இந்தியாவில் உள்ள மலை வாழிடங்கள்
பகுப்பு:உத்தராகண்ட மாநில ஊர்களும் நகரங்களும்
பீட்டர்ஹவுஸ், கேம்பிரிச்சு

**பீட்டர்ஹவுஸ் கல்லூரி** (**Peterhouse**) கேம்பிரிச்சு பல்கலைக்கழகத்துடன் இணைந்த ஒரு கல்லூரியாகும். கேம்பிரிச்சு கல்லூரிகளிலேயே இது தான் பழமையான கல்லூரி.

## பொது சேவகர்கள்

image:Grafton3.JPG|கிராப்டன் டியூக்கிரேட் பிரிட்டன் பிரதமர் (1768-1770)
image:Michael_Howard_1099_cropped.jpg|மைக்கேல் ஹோவார்ட்கன்சர்வேடிவ் கட்சியின் தலைவர் (2003-2005) 
image:Christopher Meyer 011024-D-9880W-030.jpg|கிறிஸ்டோபர் மேயர்அமெரிக்காவிற்கான பிரித்தானிய தூதர் (1997-2003)
image:Michael_Portillo_by_Regents_College_cropped.jpg|Michael PortilloCabinet Minister (1992-1997)
image:Nicholas Stern - World Economic Forum Annual Meeting Davos 2009.jpg|Nicholas Stern Author, Stern Review on climate change
image:John Whitgift from NPG.jpg|John WhitgiftArchbishop of Canterbury (1583-1604)
image:David_Wilson_2008.jpg|David WilsonGovernor of Hong Kong (1987–1992)

*Elizabeth Butler-Sloss, Baroness Butler-Sloss - First female Lord Justice of Appeal (1988–1999); President of the Family Division, High Court of Justice (1999–2005)

## வெளியிணைப்புகள்
*பீட்டர்ஹவுஸ் கல்லூரி இணையத்தளம்

பகுப்பு:கேம்பிரிச்சுப் பல்கலைக்கழகம்
பாலகுமாரன் மகாதேவா

**பக்கு மகாதேவா** என அழைக்கப்படும் **பாலகுமாரன் மகாதேவா** (*Balakumara Mahadeva* **பாலகுமாரா மகாதேவா**, 29 அக்டோபர் 1921 &ndash; 29 நவம்பர் 2013) என்பவர் கல்விமானும், முன்னணி இலங்கைத் தமிழ் அரசு அதிகாரியும் ஆவார்.

## ஆரம்ப வாழ்க்கையும் குடும்பமும்
பாலகுமாரா அருணாசலம் மகாதேவா, சிவகாமி அம்மாள் ஆகியோருக்கு 1921 அக்டோபர் 29 இல் பிறந்தவர். இவருடன் உடன் பிறந்தவர் சுவர்ணம் நடராஜா. சேர் பொன்னம்பலம் அருணாசலத்தின் பேரன் ஆவார். இவர் கொழும்பு றோயல் கல்லூரியில் கல்வி பயின்றவர். பள்ளிப் படிப்பை முடித்த பின்னர் இவர் இலண்டன் பல்கலைக்கழகம் சென்று கணிதத்தில் இளங்கலை, மற்றும் முதுகலைப் பட்டங்கள் பெற்றார்.

மகாதேவா சேக தியாகராஜாவின் மகள் சுந்தரி என்பவரைத் திருமணம் புரிந்தார். இவர்களுக்கு ஆனந்தகுமார், ஈசுவரி என்ற இரண்டு பிள்ளைகள் உள்ளனர்.

## பணி
மகாதேவா இலங்கைப் பல்கலைக்கழகத்தில் கணித விரிவுரையாளராகப் பணியாற்றிய பின்னர், 1945 சனவரியில் இலங்கைக் குடிமை சேவையில் இணைந்தார். 1949 ஆம் ஆண்டில் பாதுகாப்பு அமைச்சில் துணைச் செயலராகவும், 1952 இல் காணி அமைச்சில் துணைச் செயலராகவும், 1958 இல் வேளாண்மை மற்றும் உணவு அமைச்சில் நிரந்தர செயலராகவும் பணியாற்றினார். அத்துடன் பொதுப்பணித்துறை மற்றும் உள்ளூராட்சி அமைச்சில் செயலராகவும் இவர் பணியாற்றியுள்ளார். திறைசேரியில் செயலாளராகவும் இவர் பணியாற்றியுள்ளார்.

## பிற்கால வாழ்க்கை
குடிமைப் பணியில் இருந்து இளைப்பாறிய பின்னர் இவர் மலேசியாவில் ஐக்கிய நாடுகள் அவையில் பணியாற்றினார். பின்னர் இலங்கையில் தேசிய அபிவிருத்தி வங்கியின் தலைவராகவும், இலங்கை மக்கள் வங்கியின் பணிப்பாளராகவும் நியமிக்கப்பட்டார். பல தனியார் நிறுவனங்களில் தலைவராக இருந்தார்.

## சமூகப் பணி
மகாதேவா கொழும்பு பொன்னம்பலவாணேசுவரர் கோயில், முகத்துவாரம் அருணாசலேசுவர கோயில் ஆகியவற்றின் அறங்காவல் சபைத் தலைவராக செயல்பட்டார். 1990 ஆம் ஆண்டில் இவருக்கு இலங்கை அரசின் இரண்டாவது பெரும் தேசிய விருதான தேசமானிய பட்டம் வழங்கப்பட்டது.

மகாதேவா 2013 நவம்பர் 29 இல் கொழும்பில் காலமானார்.

## மேற்கோள்கள்

பகுப்பு:1921 பிறப்புகள்
பகுப்பு:2013 இறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் கல்விமான்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை இந்துக்கள்
குரிடிபே

குரிடிபா (Curitiba [kuɾiˈtibɐ]) என்பது பிரசில் நாட்டில் உள்ள பரனா மாநிலத்தின் தலைநகரம் ஆகும். இதுவே இந்த மாநிலத்தின் பெரிய நகரமும் ஆகும். பிரசில் நாட்டில், அதிக மக்கள் தொகையைக் கொண்ட நகரங்களில் இதுவும் ஒன்று. இதன் பெருநகரப் பகுதியை ”குரிடிபா மாநகரப் பகுதி” என அழைக்கின்றனர். பைன் மரங்கள் அதிகம் வளர்ந்ததால் இந்தப் பகுதிக்கு இப்பெயர் வந்திருக்கலாம் எனக் கருதுகின்றனர்.

## தட்பவெப்பம்

குரிடிபா திரைத் திருவிழா குறிப்பிடத்தக்க நிகழ்வுகளில் ஒன்று.

## சான்றுகள்


பகுப்பு:பிரேசிலின் நகரங்கள்
பகுப்பு:உலகக்கோப்பை கால்பந்து நடைபெற்ற நகரங்கள்
வைக்கம் சந்திரசேகரன் நாயர்

**வைக்கம் சந்திரசேகரன் நாயர்**, மலையாள எழுத்தாளர்களில் ஒருவர். காலம்: 1920 - 12 ஏப்ரல் 2005. 1980-ல் கேரள அரசின் இலக்கிய அமைப்பு விருதினைப் பெற்றவர்.

## வாழ்க்கைக் குறிப்பு
கோட்டயம் மாவட்டத்தில் வைக்கம் நகரில், பி. கிருஷ்ணபிள்ளை, பார்வதி அம்மை ஆகியோர்க்கு மகனாகப் பிறந்தார். கோட்டயம் சி.எம்.எஸ். கல்லூரியில் பயின்றார்.

### நாவல்கள்
*பஞ்சவன்காடு
*நகங்ஙள்
*கோத்ரதாகம்
*சுவாதிதிருநாள்
*வேணாட்டம்மா
*ஸ்ம்ருதிகாவ்யம்
*அக்னிபரீட்சை
*தீயாட்டு
*நாகம்மா
*மாதவிக்குட்டி
*நீலக்கடம்பு
*கயீன்றெ வம்சம்

### நாடகங்கள்
*டோக்டர்
*ஜாதூக்ருஹம்
*ஆளோஹரி
*குற்றவும் சிக்‌ஷயும்
*பேய் பிடிச்ச மனுஷ்யன்
*குருஷேத்ரம் உணருந்நு
*காசும் கிட்டி பெண்ணும் கெட்டி

## மேற்கோள்கள்

பகுப்பு:2005 இறப்புகள்
பகுப்பு:1920 பிறப்புகள்
பகுப்பு:இந்தியப் பொதுவுடமைவாதிகள்
பகுப்பு:மலையாள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
இயோரி

இயோரி என்பது பிஜி நாட்டுக்குச் சொந்தமான ரொட்டுமா பகுதிக்கு உட்பட்ட தீவு. இது மாமானுசா தீவுக்கூட்டத்தைச் சேர்ந்தது. இதன் பரப்பளவு 24 ஏக்கர்கள் ஆகும். இது தனியாரின் உடைமையாக இருந்தது.
தற்போதும், இது தனியார் நிறுவனமொன்றின் சொத்தாக உள்ளது.

பகுப்பு:பிஜியின் தீவுகள்

## மேற்கோள்கள்
திறந்தவெளி சிறைச்சாலை

**திறந்தவெளி சிறைச்சாலை** என்பது நல்ல உடல் மற்றும் மனநலத்துடன் இருக்கும் சிறைக் கைதிகளை நம்பிக்கையின் அடிப்படையில் குறைந்த மேற்பார்வை மற்றும் காவலுடன் அறைகளில் அடைத்துப் பூட்டாமல் குறிப்பிட்ட சுதந்திரத்துடன் வைத்திருக்கும் ஒரு முறைசாராச் சிறைச்சாலை ஆகும்.  இவ்வகைச் சிறைச்சாலைகளில் குற்றவாளிகளுக்கு தொழிற் பயிற்சிகள் தருதல், விவசாயம் போன்ற ஏதேனும் தொழில்களை மேற்கொள்ள அனுமதித்தல் போன்றவை சிறப்பம்சம் ஆகும்.  இதன் மூலம் அவர்களின் தண்டனைக் காலம் பயனுள்ளதாக்கப்படுவதோடு தண்டனைக் காலத்திற்குப் பிறகான அவர்கள் வாழ்க்கைக்கும் உத்தரவாதம் அளிக்கிறது.

## சில திறந்தவெளி சிறைகள்
### [[இந்தியா]]
* எர்வாடா திறவெளி சிறைச்சாலை, புனே, மகாராஷ்டிரா.
#### [[தமிழ்நாடு]]
* சிங்காநல்லூர் திறந்தவெளி சிறைச்சாலை, கோயம்புத்தூர் மாவட்டம்
* புருசடை உடைப்பு திறந்தவெளி சிறைச்சாலை, சிவகங்கை மாவட்டம்
### [[இலங்கை]]
* பொன்னலறுவை திறவெளி சிறைச்சாலை (முன்மொழியப்பட்டுள்ளது)

## மேற்கோள்கள்

பகுப்பு:சிறைகள்
இந்திரவுனி

thumb | வலது | இந்திரவுனி தீவு கடல் நீரேரியில் உள்ள பவளப்பாறைகள்
இந்திரவுனி (Dravuni [ndraˈβuni]) என்பது பிஜி நாட்டின் கண்டவு தீவுக் கூட்டத்தில் உள்ள தீவு. இது இயல்பாகவே எரிமலைகளைக் கொண்டுள்ளது. இதன் மொத்த பரப்பளவு 800 சதுர மீட்டர்கள் ஆகும்.
இங்கு நூற்றுக்கும் அதிகமான மக்கள் வசிக்கின்றனர்.
சோலோ பவளப்பாறைக்கு அருகில் ஒரு ஊர் மூழ்கியதாக இங்குள்ள மக்கள் நம்புகின்றனர்.
தென் பசிபிக் பல்கலைக்கழகத்தின் மையம் இங்கு ஆய்வு மேற்கொள்கிறது.

## சான்றுகள்

பகுப்பு:தீவு
பகுப்பு:பிஜியின் தீவுகள்
கம்பாரா

கம்பாரா (Kabara, [kamˈbara]) என்பது பிஜி நாட்டில் உள்ள தீவு. இது லவு தீவுக்கூட்டத்தைச் சேர்ந்தது. இத பரப்பளவு 31 சதுர கிலோமீட்டர்கள் ஆகும். சில நூறு மக்கள் வாழ்கின்றனர். 
இங்கு வேசி எனப்படும் மரங்கள் உள்ளன. இங்குள்ள மக்கள் மரவேலைப்பாடுகளைச் செய்யக்கூடியவர்கள்.

## மேற்கோள்கள்

பகுப்பு:பிஜியின் தீவுகள்
கோரோவோவு

கோரோவோவு என்பது பிஜி நாட்டின் தைலிவு மாகாணத்தில் உள்ள ஊர். நவுசோரி நகரத்தில் இருந்து 31 கி.மீ தொலைவில் உள்ளது. இங்குள்ள மக்கள் பால் பண்ணையை கொண்டு வசிக்கின்றனர். நடோவி இறங்குதளம் இதன் அருகிலுள்ளது.

பகுப்பு:பிஜி
கோரோ தீவு

**கோரோ** என்பது பிஜி நாட்டுக்குச் சொந்தமான தீவு. இது எரிமலைகளைக் கொண்டுள்ளது. லோமாய்விட்டி தீவுக்கூட்டத்தில் உள்ளது. அருகிலுள்ள கடலுக்கு, இதன் நினைவாக கோரோ கடல் எனப் பெயரிட்டிருக்கின்றனர். இதன் பரப்பளவு 108.9 சதுர கிலோமீட்டர்கள் ஆகும். பிஜியின் பெரிய தீவுகளில் இதுவும் ஒன்று. இங்குள்ள 14 ஊர்களில், ஐந்தாயிரத்திற்கும் அதிகமான மக்கள் வசிக்கின்றனர். 

பகுப்பு:பிஜியின் தீவுகள்
மனிதர் உடலில் காணப்படும் கதிரியக்கம்

**மனிதர் உடலில் காணப்படும் கதிரியக்கம்** என்பது இயற்கையாக 70 கிலோ நிறையுடைய ஒரு மனிதரிடம் காணப்படும் கதிரியக்கமுடைய தனிமங்களின் அளவாகும். மனிதன் இப்படிப்பட்ட கதிரியக்கத்தினைச் சுமந்து வாழப் பழகி இருக்கிறான். தினமும் அருந்தும் நீர், உண்ணும் உணவு, மூச்சுக் காற்று என்றவைகளிலிருந்து தொடர்ந்து கதிர் இயக்கத் தனிமங்களைப் பெற்றுக் கொண்டே இருக்க, கதிரியக்கம் காரணமாக இழந்து கொண்டும் உள்ளான்.

கணினியிலிருந்து.

பகுப்பு:கதிரியக்கம்
தவுவா

தவுவா (Tavua) என்பது பிஜி நாட்டில் உள்ள நகரம். இது நந்தி நகரில் இருந்து 91 கி.மீ தொலைவில் உள்ளது. இது 100 சதுர கி.மீ பரப்பளவில் உள்ளது. ஏறத்தாழ 2000 மக்கள் வசிக்கின்றனர். இதை ஒன்பது பேர் கொண்ட நிர்வாகக் குழு ஆட்சி செய்யும். மூன்றாண்டுக்கு ஒரு முறை இந்த குழு தேர்ந்தெடுக்கப்படும்.

## மேற்கோள்கள்

பகுப்பு:பிஜியின் நகரங்கள்
சங்க காலப் பெண்பாற் புலவர்கள்

தமிழ் இலக்கியத்தின் பொற்காலம் எனச் சித்தரிக்கப்படும் சங்க காலம் தமிழ்ப் புலவர்கள் நிறைந்து வழிந்த காலம். அக்காலத்தில் ஆண்பாற் புலவர்களுக்குச் சளைக்காமல் பெண்பாற் புலவர்களும் இலக்கிய ஆளுமை மிக்கவர்களாகக் காணப்பட்டனர். சிறந்த பல தனிப்பாடல்களை, தொகுப்புக்களை இப்பெண்பாற் புலவர்கள் தமிழ் உலகுக்கு ஈந்தபோதும் அவர்களின் இயற்பெயர் அத்தொகுப்புக்களிலோ, தனிப்பாடல்களிலோ ஈண்டு குறிப்பிடப்படவில்லை என்பதை இலக்கியங்களை ஆராயும்போது தெளிவாகிறது.

பிற்காலத்தில் பெண்பாற் புலவர்களின் பெயர் எவ்வாறு சுட்டப்பட்டதெனின், அவர்கள் எழுதிய இலக்கியங்களில் அடிக்கடி பயன்படுத்தப்பட்ட சொற்களிலிருந்தே அவர்களுக்கு பெயர் வைக்கப்பட்டது என்பதே உண்மை.எடுத்துக்காட்டாக செம்புலம் பற்றி ஒரு புலவர் பாடுகிறார். அவர் பெயர் ஆய்வாளர்களால் அறியப்படவில்லை. ஆயினும் கவிதை இரசம் கொட்டுகிறது. எனவே அப்புலவருக்கு செம்புலப்பெயனீரார் என்று பெயர் சூட்டினர்.

சங்ககாலத்தைச் சேர்ந்த புலவர்களை சங்ககாலப் புலவர்கள் என்கிறார்கள். இதில் முதற் சங்கத்தில் 549 புலவர்களும், இரண்டாம் சங்கத்தில் 449 புலவர்களும், மூன்றாம் சங்கத்தில் 468 புலவர்களும் தமிழ் வளர்த்திருக்கின்றனர். இந்த 1446 புலவர்களில் பெண்பாற் புலவர்கள் 32 பேர் இருந்திருக்கின்றனர். இந்தப் பெண்பாற் புலவர்கள் பெயர்களும், அவர்கள் பாடிய பாடல்கள் அகநானூறு, புறநானூறு, குறுந்தொகை, பதிற்றுப்பத்து, பொருநர் ஆற்றுப்படை, நற்றிணை என்கிற பிரிவில் எத்தனை பாடல்கள் இடம் பெற்றுள்ளன என்பது குறித்த பட்டியல் இங்கே தரப்பட்டுள்ளது.

## சங்க கால பெண்பாற் புலவர்கள்

சங்க கால பெண்பாற் புலவர்கள் பட்டியல் பின்வருமாறு:

# அச்சியத்தை மகள் நாகையார்
# ஔவையார்
# அள்ளுரர் நன்முல்லை
# ஆதிமந்தி - குறுந் 3
# இளவெயினி - புறம் 157
# உப்பை ஃ உறுவை
# ஒக்கூர் மாசாத்தியார் 
# கரீனா கண்கணையார்
# கவியரசி
# கழார் கீரன் எயிற்றியார்
# கள்ளில் ஆத்திரையனார்
# காக்கை பாடினியார் நச்செள்ளையார்
# காமக்கணிப் பசலையார்
# காரைக்காலம்மையார்
# காவற்பெண்டு
# கிழார் கீரனெயிற்றியார்
# குடபுலவியனார்
# குமிழிநாழல் நாப்பசலையார்
# குமுழி ஞாழல் நப்பசையார்
# குறமகள் ஃ இளவெயினி
# குறமகள் ஃ குறிஎயினி
# குற மகள் இளவெயினியார்
# கூகைக்கோழியார்
# தமிழறியும் பெருமாள்
# தாயங்கண்ணி - புறம் 250
# நக்கண்ணையார்
# நல்லிசைப் புலமை மெல்லியார்
# நல்வெள்ளியார்
# நெட்டிமையார்
# நெடும்பல்லியத்தை
# பசலையார்
# பாரிமகளிர்
# பூங்கண்ணுத்திரையார்
# பூங்கண் உத்திரையார்
# பூதபாண்டியன் தேவியார்
# பெண்மணிப் பூதியார்
# பெருங்கோப்பெண்டு 
# பேய்மகள் இளவெயினி
# பேயனார்
# பேரெயென் முறுவலார்
# பொத்தியார்
# பொன்மணியார்
# பொன்முடியார்
# போந்தலைப் பசலையார்
# மதுவோலைக் கடையத்தார்
# மாற்பித்தியார்
# மாற்பித்தியார், இயற்பெயர் பித்தி
# மாறோக்கத்து நாப்பசலையார்
# முள்ளியூர் பூதியார்
# முன்னியூப் பூதியார்
# வரதுங்க ராமன் தேவியார்
# வருமுலையாருத்தி
# வில்லிபுத்தூர்க் கோதையார்
# வெண்ணிக் குயத்தியார்
# வெள்ளி வீதியார்
# வெறிபாடிய காமக்கண்ணியர்

## இவற்றையும் காண்க
* சங்க காலப் புலவர்கள்

## மேற்கோள்கள்

பகுப்பு:தமிழ் இலக்கியம்
பகுப்பு:சங்கத் தமிழ்ப் பெண் புலவர்கள்
மீரா சோப்ரா

**மீரா சோப்ரா** ஒரு இந்திய திரைப்பட நடிகையாவார். இவர் **நிலா** என்று பரவலாக அறியப்படுகிறார். தமிழ், தெலுங்கு மற்றும் பாலிவுட் திரைப்படங்களில் நடித்துள்ளார்.

## திரைப்படங்கள்

## ஆதாரங்களும் மேற்கோள்களும்

## வெளி இணைப்புகள்
*
*

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
கில்லாடி

***கில்லாடி*** என்பது ஆம் 2015 ஆண்டைய அதிரடித் தமிழ்த் திரைப்படம் ஆகும். இதனை ஏ. வெங்கடேஷ் இயக்கியுள்ளார். பரத், மீரா சோப்ரா, விவேக் ஆகியோர் இந்தத்  திரைப்படத்தில் நடித்துள்ளனர்.

## நடிகர்கள்
* பரத்
* மீரா சோப்ரா
* விவேக்
* ரோஜா செல்வமணி
* இளவரசு
* டெல்லி கணேஷ்
* ரோஜா செல்வமணி              
*வின்சன்ட் அசோகன்

## ஆதாரங்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:பரத் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:ரோஜா நடித்த திரைப்படங்கள்
தெளிந்த நீர்ப்படலம்

உப்புநீரில், தூய நீர்ப் படலம் குவிந்த வடிவில் இருக்கும். இதை நீரியல் அறிஞர்கள் லென்ஸ் என்ற பெயரால் அழைக்கின்றனர். மழைநீர் மண்ணிற்கு அடியில் சென்று கடல்நீரில் கலக்கும்போது இவ்வாறு தோன்றும். தெளிந்த நீர்ப்படலமானது, சிறு பவளத் தீவிற்கு அருகில் தோன்றும். குடிநீர் எடுக்கும் கிணறுகளுக்கு அருகிலும் கிடைக்கும். கைபென்-ஹெர்சுபெர்க் லென்சுகள் இதன் வகைகளில் ஒன்று.

## சான்றுகள்

பகுப்பு:நீர்
பகுப்பு:நீரியல்
ஆர்வர்டு மார்க் I

**ஆர்வர்டு மார்க் I** என்ற கணினி ஐபிஎம் நிறுவனத்தால் கட்டமைக்கப்பட்டு ஆர்வர்டு பல்கலைக்கழகத்திற்கு பெப்ரவரி 1944இல் அனுப்பப்பட்ட மின்-இயந்திரக் கணினி ஆகும். முதலில் **ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி ** (*Automatic Sequence Controlled Calculator*, **ASCC**), என்றழைக்கப்பட்ட இதனை **மார்க் I** என்று ஹார்வர்டு பல்கலைக்கழகம் பெயரிட்டது. 

மின்னனியல் இயந்திரப்பொறி கணினியான இதனை  அவார்டு அயிக்கன் வடிவமைத்தார். இது ஐக்கிய அமெரிக்க கடற்படையின் கப்பல்கள் பிரிவினால் மே, 1944இல் பயன்படுத்தப்பட்டது. பின்னர் பல்கலைக்கழகத்திற்கு அலுவல்முறையாக ஆகத்து 7, 1944இல்  வழங்கப்பட்டது.
## குறிப்புகள்


பகுப்பு:கணினி வகைகள்
பகுப்பு:கணினியியல்
பகுப்பு:1944 நிகழ்வுகள்
தேனிலவு

* தேன் நிலவு.
* தேன் நிலவு (திரைப்படம்).
* தேனிலவு (தொலைக்காட்சித் தொடர்).
சிங்கடோகா

சிகடோங்கா என்பது பிஜி நாட்டின் பேரூராட்சிகளில் ஒன்று. இது விட்டிலெவு தீவில் உள்ளது. சிகடோங்கா ஆற்றங்கரையில் அமைந்துள்ளது, நந்தி நகரில் இருந்து61 கி.மீ தொலைவில் உள்ளது. நந்துரோகா-நவோசா பகுதியில் பெரிய நகரம் இதுவே.

பகுப்பு:பிஜி
கங்கோத்ரி தேசியப் பூங்கா

**கங்கோத்ரி தேசியப் பூங்கா** (ஆங்கிலம்: Gangotri National Park) வட இந்தியாவின் உத்தராகண்டம் மாநிலத்தில் அமைந்துள்ளது. இந்த தேசியப் பூங்காவானது 1553 சதுர கிலோமீட்டர்கள் பரப்பளவு கொண்டது. இங்கு இதுவரை 15 வகையான பாலூட்டி உயிரினங்களும் 150 வகையான பறவை இனங்களும் கணக்கெடுக்கப்பட்டுள்ளன. இங்கு சிறுத்தை வகைகள், மான் வகைகள் மற்றும் கரடி வகைகள் அதிகமாகக் காணப்படுகின்றன. இந்தப் பூங்காவானது *ஹார்ஸில்* நகரிலிருந்து 30 கிலோமீட்டர்கள் தொலைவில் அமைந்துள்ளது. ஏப்ரல் முதல் அக்டோபர் வரையான மாதங்களில் அதிக அளவு சுற்றுலாப்பயணிகள் வருகின்றனர்.

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:உத்தராகண்டத்திலுள்ள தேசியப் பூங்காக்கள்
பகுப்பு:உத்தராகண்டத்திலுள்ள சுற்றுலாத் தளங்கள்
ஸ்ரீகண்டதத்த நரசிம்மராஜ உடையார்

**ஸ்ரீகண்டதத்த நரசிம்மராஜ உடையார்** (Srikantadatta Narasimharaja Wadiyar)  (பெப்ரவரி 20 1953 – டிசம்பர் 10 2013) இவர் மைசூர் மக்களவைத் தொகுதியிலிருந்து மக்களவை உறுப்பினராக நான்கு முறை  காங்கிரஸ் கட்சியின் சார்பில் தேர்தெடுக்கப்பட்டார்.

## அரசர் பரம்பரை
இவர் மைசூர் சமஸ்தானத்தின்  26 வது மற்றும் கடைசி அரசரான ஜெயச்சாமராஜா உடையாரின் மகன் ஆவார்.
இவரின் தந்தையை அடுத்து 1974 ஆம் ஆண்டு இவர் மைசூர் மன்னராக பொறுப்பேற்றார். எனினும் அந்தப் பதவி சம்பிரதாய பூர்வமானதாகவே இருந்தது. நவராத்திரி விழாவில் இவரது பங்கு முன்னிலைப் படுத்தப்பட்டது

## இறப்பு
டிசம்பர் 10 2013 அன்று பெங்களூரு அரண்மனையில் மாரடைப்பால் காலமானார். டிசம்பர் 11 2013 அன்று அவரது உடல் தங்க அம்பாரியில் நஞ்சன்கூடு கொண்டு செல்லப்பட்டு மனுவனத்தில் அரசு மரியாதையுடன் தகனம் செய்யப்பட்டது. 
## மேற்கோள்கள்


பகுப்பு:கர்நாடக அரசியல்வாதிகள்
பகுப்பு:1953 பிறப்புகள்
பகுப்பு:2013 இறப்புகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:மைசூர் அரசர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்தியத் துடுப்பாட்டக்காரர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மைசூர்
விட்டிலெவு

**விட்டி லெவு** (*Viti Levu*) என்பது பிஜி நாட்டின் பெரிய தீவு. இந்த தீவில் உள்ள சுவா நகரமே பிஜியின் தலைநகரம். பிஜியின் மற்ற தீவுகளைவிடவும், இந்த தீவில் அதிகளவிலான மக்கள் வாழ்கின்றனர். ஏறத்தாழ 70 % மக்கள் இங்கு வாழ்கின்றனர். இதன் பரப்பளவு 10,289 சதுர கிலோமீட்டர்கள் ஆகும். 

## பகுதிகள்

பிஜியின் முக்கிய நகரங்களில் இம்பா, லவுடோக்கா, நந்தி, நவுசோரி, சிகடோங்கா உள்ளிட்டவை இந்த தீவில் தான் உள்ளன. இந்த தீவின் பெயராலேயே இந்த நாட்டிற்கு இப்பெயர் வந்தது.

பகுப்பு:பிஜியின் தீவுகள்
உத்தரகாசி மாவட்டம்

**உத்தராகாசி மாவட்டம்** (ஆங்கிலம்: Uttarkashi District) வட இந்தியாவின் உத்தராகண்டம் மாநிலத்தில் அமைந்துள்ளது. இம்மாவட்டத்தின் தலைநகர் உத்தராகாசி ஆகும். இது இமயமலைப் பகுதியின் உயரமான இடத்தில் அமைந்துள்ளது. கங்கை ஆறு மற்றும் யமுனை ஆறுகள் இங்கு உற்பத்தியாகிறது. இந்நதிகள் இந்து மக்களின் சமய வழிபாட்டுத் தலமாக உள்ளன. இம்மாவட்டத்தில் எல்லைகளாக இமாச்சலப் பிரதேசம், திபெத், சமோலி மாவட்டம், ருத்ரபிரயாக் மாவட்டம், டெக்ரி கர்வால் மாவட்டம் மற்றும் டேராடூன் மாவட்டம் போன்றவை அமைந்துள்ளன.
## புனிதத் தலங்கள்

* யமுனோத்திரி கோயில்
* கங்கோத்திரி கோயில்
* கங்கோத்ரி 
* கௌரி குண்டம்

## மாவட்ட நிர்வாகம்
இந்த மாவட்டம் ஐந்து வட்டங்களாகப் பிரிக்கப்பட்டுள்ளது.

*மோரி வட்டம்
*புரோலா வட்டம்
*ராஜ்கடி வட்டம்
*சின்யலிசவுர் வட்டம்
*டுண்டா வட்டம்

## அரசியல்
இந்த மாவட்டத்தில் மூன்று சட்டமன்றத் தொகுதிகள் உள்ளன.
*புரோலா சட்டமன்றத் தொகுதி
*கங்கோத்ரி சட்டமன்றத் தொகுதி
*யமுனோத்ரி சட்டமன்றத் தொகுதி

இந்த மாவட்டம் டிஹ்ரி கட்வால் மக்களவைத் தொகுதிக்கு உட்பட்டது.

## சான்றுகள்

பகுப்பு:உத்தராகண்ட மாவட்டங்கள்
பகுப்பு:உத்தரகாசி மாவட்டம்
வானுவாலெவு

**வானுவா லெவு** (*Vanua Levu*) என்பது பிஜி நாட்டின் இரண்டாவது பெரிய தீவு. முன்னர் இது சந்தனமரத் தீவு (*Sandalwood Island*) என அழைக்கப்பட்டது. பிஜியின் பெரிய தீவான விட்டிலெவு தீவிற்கு 64 கி.மீ தொலைவில் உள்ளது. இதன் பரப்பளவு 5,587.1 கி.மீ.² ஆகும். கிட்டத்தட்ட 130,000 மக்கள் வாழ்கின்றனர்.

இங்கு கரும்பு விளைவிக்கின்றனர்.  இம்பட்டிக்கி மலை இங்குள்ளது.

## சான்றுகள்

## இணைப்புகள்

பகுப்பு:பிஜியின் தீவுகள்
லெவுகா

லெவுகா, பிஜி நாட்டின் லோமாய்விட்டி மாகாணத்தில் அமைந்துள்ள நகரம். இது ஓவலவு தீவில் உள்ளது. இங்கு ஏறத்தாழ ஆயிரம் மக்கள் வசிக்கின்றனர். இந்த தீவின் முக்கிய நகரம் இதுவே.

பிஜி நாட்டின் பள்ளி, வங்கி, மருத்துவமனை உள்ளிட்ட பல அமைப்புகள் முதன்முதலில், லெவுகா பகுதியிலேயே தொடங்கப்பட்டவை.

## மேற்கோள்கள்

## வெளியிணைப்புகள்
* அரசு இணையதளம்
* லெவுகா பற்றி

பகுப்பு:பிஜியின் நகரங்கள்
அன்னமய்யா (திரைப்படம்)

**அன்னமய்யா**, 1997 ஆம் ஆண்டில் வெளியான தெலுங்குத் திரைப்படம். இது அன்னமய்யா என்ற தெலுங்கு இசைக்கலைஞரின் வாழ்க்கை வரலாற்றைப் பற்றியது. இதில் அக்கினேனி நாகார்ஜுனா, ரம்யா கிருஷ்ணன், ரோஜா செல்வமணி ஆகியோர் முன்னணி வேடங்களில் நடித்திருந்தனர். இந்தப் படத்திற்கு எட்டு நந்தி விருதுகள் கிடைத்துள்ளன. இரண்டு தேசிய விருதுகளையும் பெற்றுள்ளது.

## பாடல்கள்
இந்த படத்தில் மொத்தம் 41 பாடல்கள் உள்ளன. இவற்றில் பல அன்னமய்யாவின் கீர்த்தனைகள் ஆகும்.

## மேற்கோள்கள்

## வெளி இணைப்புகள்
* 

பகுப்பு:1997 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:வாழ்க்கை வரலாற்றுத் திரைப்படங்கள்
கோன புத்தாரெட்டி

கோன புத்தா ரெட்டி, பதின்மூன்றாம் நூற்றாண்டில் வாழ்ந்த தெலுங்கு கவிஞர். இவர் எழுதிய ரங்கநாத மகாத்மியம் என்ற நூல் புகழ் பெற்றது. இந்த நூல் ராமாயணத்தை தழுவி எழுதப்பட்டது. ஆந்திராவில் நிகழும் கூத்து போன்ற கலை நிகழ்வுகளில் இதன் தாக்கம் உள்ளது.

## சான்றுகள்

பகுப்பு:தெலுங்குக் கவிஞர்கள்
மாரியாட்டம்

மாரியாட்டம் () என்பது வடக்கு கேரளத்தில் நிகழ்த்தப்படும் கலை. இதை புலையர் குலத்தவர் கடைபிடிக்கின்றனர். 
மாடாயிபிரதேசம் என்ற பகுதியில் தீய சக்திகள் இருந்ததாகவும், மக்களுக்கு கொடிய துன்பங்களை அளித்ததாகவும், மாரியம்மன் அவற்றை அழித்ததாகவும் ஒரு கதை உண்டு. அஹ்டன் நினைவாக மாரியாட்டம் கொண்டாடப்படும்.

பகுப்பு:கேரளக் கலைகள்
யோகி வேமனா பல்கலைக்கழகம்

**யோகி வேமனா பல்கலைக்கழகம்**, ஆந்திராவின் கடப்பா மாவட்டத்தில் உள்ளது. முன்னர், திருப்பதியில் உள்ள சிறீ வெங்கடேசுவரா பல்கலைக்கழகத்துடன் இணைக்கப்பட்டிருந்தது. தெலுங்கு கவிஞரான வேமனாவின் நினைவாக, இந்த பெயர் சூட்டப்பட்டது. தற்போது, பதினைந்து துறைகளையும், பதினேழு பிரிவுகளையும் கொண்டுள்ளது.

## சான்றுகள்

## இணைப்புகள்
*பல்கலைக்கழகத்தின் தளம்

பகுப்பு:ஆந்திரப்பிரதேச பல்கலைக்கழகங்கள்
எராப்ரகடா

**எராப்பிரகடா எராண்ணா** (*Errapragada Erranna*,  என்பவர் ஒரு தெலுங்குக் கவிஞர் ஆவார். இவர் புரோலயா வேமா ரெட்டியின் (1325–1353) பேரரசில் அரசவைக் கவிஞராக இருந்தவர். இவர் "பிரபந்த பரமேசுவரா" என்று புகழப்பட்டவர்.

சமசுகிருத மகாபாரதத்தை தெலுங்கில் மொழிபெயர்த்தவர்களில் இவரும் ஒருவர். தெலுங்கில் முக்கவிகளில் இவரும் ஒருவர். மற்றவர்கள் நன்னய்யா, திக்கனா ஆகியோர் ஆவர். அரி வம்சம், இராமாயணம் ஆகியவற்றையும் மொழிபெயர்த்தார். நரசிம்ம புராணம் என்ற சொந்த நூலையும் எழுதினார்.

## மேற்கோள்கள்

பகுப்பு:தெலுங்கு கவிஞர்கள்
பகுப்பு:14-ஆம் நூற்றாண்டு மக்கள்
புக்சா புலிகள் காப்பகம்

**புக்சா புலிகள் காப்பகம்** (*Buxa Tiger Reserve*)(வங்காள மொழி: বক্সা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இக்காப்பகம் 760 சதுர கிலோமீட்டர்கள் பரப்பளவு கொண்டது. இந்த புலிகள் காப்பகம் *புக்சா தேசியப் பூங்கா*வினுள் அமைந்துள்ளது. பூட்டானின் தெற்குப் பகுதி மலையான  *புக்சா மலை*யில் அமைந்துள்ளது. இங்கு 284 பறவையினங்கள்,  புலி, செங்காட்டுக்கோழி (Red Jungle fowl), ஒருவகைப் புனுகுப் பூனை (civet) போன்றவை அதிக அளவில் காணப்படுகின்றன.
*புக்சா புலிகள் காப்பகம்* 1983ஆம் ஆண்டு உருவாக்கப்பட்டது.

## புகைப்படங்கள்
இக்காப்பகத்தில் எடுக்கப்பட்ட புகைப்படங்கள் கீழே,

File:Indian Cabbage White (Pieris canidia) on Coffea benghalensis at Jayanti, Duars, West Bengal W2 Picture 085.jpg
File:Red Junglefowl (Gallus gallus) at 23 Mile near Jayanti, Duars, West Bengal W IMG 5861.jpg
File:Blue Rock Thrush (Monticola solitarius)- pandoo race- Female at Jayanti, Duars, West Bengal W IMG 5808.jpg
File:Verditer Flycatcher (Eumyias thalassina) on a Kamala (Mallotus philipensis) tree W Picture 145.jpg
File:Hoary-bellied Squirrel at Jayanti, Duars, West Bengal W Picture 452.jpg
File:Bamboo Treebrown Lethe europa at Jayanti, Duars, West Bengal W IMG 5359.jpg

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:மேற்கு வங்காளம்
பகுப்பு:அலிப்பூர்துவார் மாவட்டம்
பகுப்பு:இந்தியாவிலுள்ள புலிகள் காப்பகங்கள்
புராதன இந்தியா என்னும் 56 தேசங்கள்

பழம் புராணங்களிலும் வரலாறுகளிலும் **புராதான இந்தியா என்னும் பழைய 56 தேசங்கள்** குறிப்படப்படுகின்றன. அவை:-

# குருதேசம்
# சூரசேனதேசம்
# குந்திதேசம்
# குந்தலதேசம்
# விராடதேசம்
# மத்சுயதேசம்
# திரிகர்த்ததேசம்
# கேகயதேசம்
# பாஹ்லிகதேசம்
# கோசலதேசம்
# பாஞ்சாலதேசம்
# நிசததேசம்
# நிசாததேசம்
# சேதிதேசம்
# தசார்ணதேசம்
# விதர்ப்பதேசம்
# அவந்திதேசம்
# மாளவதேசம்
# கொங்கணதேசம்
# கூர்சரதேசம்
# ஆபீரதேசம்
# சால்வதேசம்
# சிந்துதேசம்
# சௌவீரதேசம்
# பாரசீகதேசம்
# வநாயுதேசம்
# பர்பரதேசம்
# கிராததேசம்
# காந்தாரதேசம்
# மத்ரதேசம்
# காசுமீரதேசம்
# காம்போசதேசம்
# நேபாளதேசம்
# ஆரட்டதேசம்
# விதேகதேசம்
# பார்வததேசம்
# சீனதேசம்
# காமரூபதேசம்
# பராக்சோதிசதேசம்
# சிம்மதேசம்
# உத்கலதேசம்
# வங்கதேசம் (புராதனம்)
# அங்கதேசம்
# மகததேசம்
# ஹேஹயதேசம்
# களிங்கதேசம்
# ஆந்திரதேசம்
# யவனதேசம்
# மகாராட்டிரதேசம்
# குளிந்ததேசம்
# திராவிடதேசம்
# சோழதேசம்
# சிம்மளதேசம்
# பாண்டியதேசம்
# கேரளதேசம்
# கர்னாடகதேசம்

## மேற்கோள்கள்

பகுப்பு:இந்திய அரச மரபுகள்
கோருமாரா தேசியப் பூங்கா

**கோருமாரா தேசியப் பூங்கா** (ஆங்கிலம்: Gorumara National Park, வங்காள மொழி: গরুমারা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இது இமயமலை அடிவாரத்தின் தெராய் பகுதியில் உள்ளது. இது புல்வெளிகளும் காடுகளும் நிறைந்த பகுதி ஆகும். இந்தப் பூங்காவில் இந்தியக் காண்டாமிருகம் அதிக அளவில் காணப்படுகிறது. 
## பராமரிப்பு
முதலில் இப்பகுதி 7 சதுர கிலோமீட்டர்கள் பரப்பளவில் மட்டுமே இருந்தது. பின்னர் அருகிலுள்ள இடங்களையும் சேர்த்து 80 சதுர கிலோமீட்டர்களாக அதிகரிக்கப்பட்டது. இந்தப் பூங்காவானது மேற்கு வங்காள அரசாலும், 2009 ஆம் ஆண்டு முதல் மத்திய அரசின் * சுற்றுச் சூழல் மற்றும் வனத்துறை* அமைச்சால் பராமரிக்கப்படுகிறது.
## உருவாக்கம்
1895 ஆண்டிலிருந்து பாதுகாக்கப்பட்ட வனப்பகுதியாக இருந்து வந்தது. இது 1949 ஆம் ஆண்டு வனவிலங்குகள் காப்பகமாக அறிவிக்கப்பட்டது. பின்னர் இங்கு காண்டாமிருகங்கள் அதிகரித்ததால் இப்பகுதி 1994 ஆம் ஆண்டு ஜனவரி மாதம் 31 ஆம் தியதி தேசியப் பூங்காவாக அறிவிக்கப்பட்டது. 
## அமைவிடம்
இந்தத் தேசியப் பூங்காவானது *ஜல்பாய்குரி* மாவட்டத்தில் *மல்பஜார்* பகுதியில் அமைந்துள்ளது. இந்தப் பூங்காவின் வெப்பநிலை நவம்பர் முதல் பிப்ரவரி வரையான மாதங்களில் 10 முதல் 21 ° செல்சியசாகவும், மார்ச்சு மற்றும் ஏப்ரல் மாதங்களில் 24 முதல் 27 ° செல்சியசாகவும், மே முதல் அக்டோபர் வரையிலான மாதங்களில் 27 to 37 ° செல்சியசாகவும் இருக்கும். 
## புகைப்படம்
 
## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:மேற்கு வங்காளம்
பகுப்பு:ஜல்பாய்குரி மாவட்டம்
இயேசுவை அடக்கம் செய்தல்

**இயேசுவை அடக்கம் செய்தல்** என்பது விவிலியத்தின் இயேசுவின் சாவுக்குப்பின்பு அவரின் உடலை அரிமத்தியா ஊரைச் சேர்ந்த யோசேப்பு அடக்கம் செய்த நிகழ்வினைக்குறிக்கும். இது கத்தோலிக்க சிலுவைப் பாதையின் பதினான்காம் நிலை ஆகும். கிறித்துவின் வாழ்க்கையினை சித்தரிக்கும் கலைவடிவில் இந்த நிகழ்வு மிக முக்கியத்துவம் பெறுகின்றது.

## விவிலிய விவரிப்பு
நற்செய்திகள் நான்கும் இன்னிகழ்வை விவரிக்கின்றன. 

இயேசுவின் சீடர்களுள் ஒருவரான அரிமத்தியா ஊரைச் சேர்ந்த யோசேப்பு என்பவர் இயேசுவின் உடலை எடுத்துக் கொண்டுபோகப் பிலாத்திடம் அனுமதி பெற்றார். முன்பு ஒருமுறை இரவில் இயேசுவிடம் வந்த நிக்கதேம் வெள்ளைப்போளமும் சந்தனத் தூளும் கலந்து ஏறக்குறைய முப்பது கிலோ கிராம் கொண்டுவந்தார். அவர்கள் இருவரும் இயேசுவின் உடலை எடுத்து யூத அடக்க முறைப்படி நறுமணப் பொருள்களுடன் துணிகளால் சுற்றிக் கட்டினார்கள். அவர் சிலுவையில் அறையப்படடிருந்த இடத்தில் ஒரு தோட்டம் இருந்தது. அங்கே புதிய கல்லறை ஒன்று இருந்தது. அதில் அதுவரை யாரும் அடக்கம் செய்யப்படவில்லை. அன்று பாஸ்கா விழாவுக்கு ஆயத்த நாளாய் இருந்ததாலும் அக்கல்லறை அருகில் இருந்ததாலும் அவர்கள் இயேசுவை அதில் அடக்கம் செய்தார்கள் என விவரிக்கின்றது.

## மேலும் காண்க

* இயேசுவின் உடல் சிலுவையிலிருந்து இறக்கப்படல்

## மேற்கோள்கள்

பகுப்பு:சிலுவைப் பாதை
பகுப்பு:இயேசு
பகுப்பு:நற்செய்தி நிகழ்வுகள்
அரிமத்தியா யோசேப்பு

**அரிமத்தியா ஊரைச் சேர்ந்த புனித யோசேப்பு** என்பவர் நற்பெய்திகளின் படி இயேசுவின் சாவுவுக்குப்பின்பு அவரை அடக்கம் செய்தவர் ஆவர். இவர் நான்கு திருமுறை நற்செய்திகளிலும் குறிப்பிடப்பட்டுள்ளார். மாற்கு 15:43 இவரை மதிப்புக்குரிய தலைமைச் சங்க உறுப்பினர் எனவும் இறையாட்சியின் வருகைக்காகக் காத்திருந்தவர் எனவும் குறிக்கின்றது. மத்தேயு 27:57 இவர் இயேசுவுக்குச் சீடராய் இருந்தார் எனக்குறிக்கின்றது. யோவான் 19:38 இவரை இயேசுவின் சீடர்களுள் ஒருவர் எனவும் யூதருக்கு அஞ்சியதால் தம்மைச் சீடர் என்று வெளிப்படையாகக் காட்டிக்கொள்ளாதவர் எனவும் குறிக்கின்றது. இதன்படி இவர் இயேசுவின் உடலை எடுத்துக் கொண்டுபோகப் பிலாத்திடம் அனுமதி கேட்டார். பிலாத்து நூற்றுவர் தலைவரிடமிருந்து கேட்டு இயேசுவின் இறப்பை உறுதிசெய்தபின்பு யோசேப்பிடம் இயேசுவின் உடலை அளித்தான்.

நிக்கதேமின் துணையோடு கொல்கொதாவில் இவர் இயேசுவின் உடலை சிலுவையிலிருந்து இறக்கி யூத அடக்க முறைப்படி நறுமணப் பொருள்களுடன் துணிகளால் சுற்றிக் கட்டினார். ஒரு புதிய கல்லறை ஒன்றில் அவரின் உடலை அடக்கம் செய்தார் என விவிலியம் கூறுகின்றது.

கத்தோலிக்க திருச்சபை, கிழக்கு மரபுவழி திருச்சபை, லூதரனியம் மற்றும் சில ஆங்கிலிக்கம் சபைகள் இவரை புனிதர் என ஏற்கின்றன.

## மேலும் காண்க
* கிறித்தவ மரபு புனைவு

## மேற்கோள்கள்

## வெளி இணைப்புகள்

*A Biography of Joseph of Arimathea
*Qumran text of Isaiah 53
*The Legend of Joseph of Arimathea at Glastonbury
*Jesus 'may have visited England', says Scottish academic

பகுப்பு:முதலாம் நூற்றாண்டு இறப்புகள்
பகுப்பு:திருமுறை நற்செய்திகளில் வரும் நபர்கள்
பகுப்பு:கிறித்தவப் புனிதர்கள்
பகுப்பு:கிறித்தவ தொன்மவியல்
பிஜூனஸ்அப்ஸ்

**பிஜூனஸ்அப்ஸ்** எனப்படுவது மிக வரைந்து நகர்பேசிகளுக்கான செயலிகளை உருவாக்க உதவும் ஒரு தளமாகும். இந்தத் தளத்தின் மூலம் நகர்பேசி செயலிக்குத் தேவையான பயன்படாடுகளை இலகுவாக இணைத்துக்கொள்ளலாம் அல்லது நீக்கிக்கொள்ளலாம். இவை அனைத்தையும் செய்வதற்கு எந்தவித கணனி மொழி அறிவும் தேவையில்லை என்பது குறிப்பிடத் தக்கது.

## செயலி உருவாக்கப் பொறிமுறை
பிஜூனஸ்அப்ஸ் மூலம் செயலி ஒன்றை உருவாக்கும் போது முதலில் எந்தத் துறைக்கான செயலியை அமைக்கப் போகின்றோம் என்பதைத் தெரிவு செய்யவேண்டும். இதன் போது அந்தத் துறை சார்ந்த செயற்பாடுகளை தானே செயலியில் பிஜூனஸ்அப்ஸ் இணைத்துக் கொள்ளும். இதன் பின்னர் செயலியை உருவாக்குபவர் மேலதிக செயற்பாடுகளை இணைத்துக் கொள்ளலாம் அல்லது இருக்கும் செயற்பாடுகளை இணைத்துக் கொள்ளலாம். பின்வரும் செயற்பாடுகளை தற்போது பிஜூனஸ்அப்ஸ் செயலிகளில் வழங்கப்படுகின்றது.

*ஜிபிஎஸ் தொழில்நுட்பம் மூலம் பாதைகாட்டுதல்
*ஒரு தொடுகையில் தொலைபேசி அழைப்பை ஏற்படுத்தும் பொத்தான்கள்
*சமூக வலைத்தளங்கள் மற்றும் ஏனைய ஊடகங்கள்மூலம் செயலி பற்றி பரப்புரை செய்தல்
*இணையத்தின் உதவியுடன் உணவுவிடுதிகள் உணவை விற்கும் செயல்
*நகர்பேசி சார் வியாபாரக் கூடை
*நகர்பேசி மூலம் முன்பதிவுகள் செய்தல் (மேசை முன்பதிவு அல்லது ஒருவருடன் சந்திப்பிற்கான முன்பதிவு)
*இசையை இசைக்கும் நீட்சி
*வாடிக்கையாளர் தொடர்புகொள்ள மின்னஞ்சல்படிவம்
*உண்மையான வாடிக்கையாளரிற்கு விஷேட சலுகைகளை வழங்கக்கூடிய இயல்பு
*சமூக வலைத்தள இணைப்பு
*நிழ்வுகள் பற்றிய அறிவித்தல்
*தொடர்பு கொள்ள வேண்டியபோது அதற்கான விடையங்கள் அறிந்துகொள்ளக்கூடிய பக்கம்
*படிம காட்சியகம்
*Push முறையில் அமைந்த செய்திகளை அனுப்புதல்

போன்ற மேலும் பல செயற்பாடுகளை கொண்டமைந்துள்ளது.

## நகர்பேசி இயங்குதள ஆதரவு
பிஜூனஸ்அப்ஸ் தற்போது ஆண்ட்ராய்டு, ஐஓஎஸ் இயங்குதளங்களை ஆதரிக்கின்றது. ஆண்ட்ராய்டுடிற்கான செயலி இணையத்தளத்தில் செயலியை செய்து முடித்ததும், செய்தவரின் மின்னஞ்சல் முகவரிக்கு ஆண்ட்ராய்டு செயிலியின் ஏபிகே அனுப்பி வைக்கப்படும். அதே வேளை ஐஓஎஸ் செயலி இவ்வாறு மின்னஞ்சல் மூலம் அனுப்பி வைக்கப்படுவதில்லை. மாறாக பிஜூனஸ்அப்ஸ் நிருவாகிகள் உங்கள் அப்பிள் ஐடியூன்ஸ் கணக்கில் உங்கள் சார்பாகப் பதிவேற்றித் தருவர். இதைவிட இணைய உலாவிகளில் பாவிக்கக்கூடிய எச்டிஎம்எல் 5 செயலியும் இலவசமாக வழங்கப்படும்.

## கட்டண விபரம்
தற்போது நகர்பேசி இணையம் சார் செயலி ஒன்றைச் செய்ய சுமார் 29 அமெரிக்க டாலர்களும், நகர்பேசிச் செயலி ஒன்றைச் செய்ய 59 அமெரிக்க டாலர்களும் அறவிடப்படுகின்றது . மூன்றாம் நபர்களுக்கு பிஜூனஸ்அப்ஸ் மூலம் செயலிகளை செய்து விற்பனை செய்பவர்கள் இந்த செயலிகள் பிஜூனஸ்அப்ஸ் மூலம் செய்ய்யபட்டது என்பதை அறிவிக்காமல் மீள் வியாபாரம் செய்வதையும் பிஜூனஸ்அப்ஸ் ஊக்குவிக்கின்றது. இவ்வாறு மீள்விற்பனை செய்பவர்களை பிஜூனஸ்அப்ஸ் வைட் லேபிள் எனும் செயற்றிட்டம் மூலம் சேவைகளை வழங்குகின்றது. இந்த வைட் லேபிள் முறையில் செயலிகளை மீள் விற்பனை செய்பவர்கள் பிஜூனஸ்அப்ஸ் போன்ற தளம் ஒன்றை அமைத்துக் கொள்ளவும் பிஜூனஸ்அப்ஸ் நிறுவனம் வழிசமைத்துக் கொடுக்கின்றது.

## உசாத்துணைகள்


பகுப்பு:நகர்பேசி மென்பொருட்கள்
நஞ்சன்கூடு

**நஞ்சன்கூடு** (Nanjangud) இது இந்தியாவின்  கருநாடகம் மாநிலம் மைசூரு மாவட்டத்தில் கபினி ஆற்றின் கரையில் உள்ள நகரம் ஆகும்.

## இவ்வூரின் சிறப்பு
ஸ்ரீகண்டேஸ்வரர் என்னும் நஞ்சுண்டேஸ்வரர் திருக்கோயில்

Srikanteshvara Temple, Nanjangud.JPG
Nanjanagudu 2.jpg
Nanjangud Oldest Bridge.jpg
Raghavendra Swamy Mutta.jpg
Pancha Braindavana at Nanjangud.jpg

## மேற்கோள்கள்

## வெளி இணைப்புகள்
*நஞ்சுண்டேஸ்வரர் திருக்கோயில் தினமலர்
*ஸ்ரீகண்டேஸ்வரர் என்னும் நஞ்சுண்டேஸ்வரர் திருக்கோயில் தினமலர்
*விக்கிமேப்பியாவில் நஞ்சன்கூடு அமைவிடம்

பகுப்பு:மைசூர் மாவட்டத்திலுள்ள ஊர்களும் நகரங்களும்
வன்ஸ்தா தேசியப் பூங்கா

**வன்ஸ்தா தேசியப் பூங்கா** (Vansda National Park) இந்தியாவின் குஜராத் மாநிலத்தில் நவ்சாரி மாவட்டத்தில் அமைந்துள்ளது. இந்தப் பூங்காவானது அம்பிகா ஆற்றங்கரையில் அமைந்துள்ளது. இது சுமார் 24 சதுர கிலோமீட்டர்கள் பரப்பளவு கொண்டது. *சிக்காலி* எனும் நகரிலிருந்து 65 கிலோமீட்டர்கள் தொலைவில் அமைந்துள்ள இந்தத் தேசியப் பூங்கா 1979 ஆம் ஆண்டு உருவாக்கப்பட்டது.

பகுப்பு:இந்திய தேசியப் பூங்காக்கள்
பகுப்பு:குசராத்து
பகுப்பு:நவ்சாரி மாவட்டம்
பகுப்பு:குசராத்தில் சுற்றுலாத்துறை